CELEX: 62011CA0336
Language: el
Date: 2012-07-19 00:00:00
Title: Υπόθεση C-336/11: Απόφαση του Δικαστηρίου (όγδοο τμήμα) της 19ης Ιουλίου 2012 [αίτηση του cour d’appel de Lyon (Γαλλία) για την έκδοση προδικαστικής αποφάσεως] — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon, Administration des douanes et droits indirects κατά Société Rohm & Haas Electronic Materials CMP Europe GmbH, Rohm & Haas Europe s.à.r.l., Société Rohm & Haas Europe Trading APS-UK Branch [Κοινό δασμολόγιο — Δασμολογική κατάταξη — Συνδυασμένη Ονοματολογία — Ταμπόν στιλβώματος προοριζόμενα αποκλειστικώς για μηχανές στιλβώματος των δίσκων ημιαγωγών — Δασμολογικές κλάσεις 3919 και 8466 (ή 8486 ) — Έννοια των όρων «μέρη» ή «εξαρτήματα» ]

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/14
            
         Απόφαση του Δικαστηρίου (όγδοο τμήμα) της 19ης Ιουλίου 2012 [αίτηση του cour d’appel de Lyon (Γαλλία) για την έκδοση προδικαστικής αποφάσεως] — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon, Administration des douanes et droits indirects κατά Société Rohm & Haas Electronic Materials CMP Europe GmbH, Rohm & Haas Europe s.à.r.l., Société Rohm & Haas Europe Trading APS-UK Branch
   (Υπόθεση C-336/11) (1)
   
   (Κοινό δασμολόγιο - Δασμολογική κατάταξη - Συνδυασμένη Ονοματολογία - Ταμπόν στιλβώματος προοριζόμενα αποκλειστικώς για μηχανές στιλβώματος των δίσκων ημιαγωγών - Δασμολογικές κλάσεις 3919 και 8466 (ή 8486) - Έννοια των όρων «μέρη» ή «εξαρτήματα»)
   2012/C 295/23
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Lyon
   
      Διάδικοι στην υπόθεση της κύριας δίκης
   
   Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon, Administration des douanes et droits indirects
   
      κατά
   
   Société Rohm & Haas Electronic Materials CMP Europe GmbH, Rohm & Haas Europe s.à.r.l., Société Rohm & Haas Europe Trading APS-UK Branch
   
      Αντικείμενο
   
   Αίτηση για την έκδοση προδικαστικής αποφάσεως — Cour d’appel de Lyon — Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), όπως τροποποιήθηκε με τους κανονισμούς (ΕΚ) 1549/2006 της Επιτροπής, της 17ης Οκτωβρίου 2006 (ΕΕ L 301, σ. 1) και 1214/2007 της Επιτροπής, της 20ής Σεπτεμβρίου 2007 (ΕΕ L 286, σ. 1) — Υφασμάτινα ταμπόν στιλβώματος, προοριζόμενα αποκλειστικώς για μηχανή στιλβώματος των δίσκων των ημιαγωγών — Δασμολογικές κλάσεις 3919 και 8466 — Έννοιες των «μερών» ή «εναλλασσόμενων εργαλείων» — Απαλλαγή — Επιστροφή των τελωνειακών δασμών
   
      Διατακτικό
   
   Η Συνδυασμένη Ονοματολογία που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε διαδοχικώς με τους κανονισμούς περί τροποποιήσεως του παραρτήματος I του κανονισμού 2658/87, (ΕΚ) 1789/2003 της Επιτροπής, της 11ης Σεπτεμβρίου 2003, (ΕΚ) 1810/2004 της Επιτροπής, της 7ης Σεπτεμβρίου 2004, (ΕΚ) 1719/2005 της Επιτροπής, της 27ης Οκτωβρίου 2005, και (ΕΚ) 1549/2006 της Επιτροπής, της 17ης Οκτωβρίου 2006, έχει την έννοια ότι ταμπόν στιλβώματος προοριζόμενα για στιλβωτική μηχανή για την κατεργασία υλικών ημιαγωγών –η οποία αυτή καθεαυτήν υπάγεται στη δασμολογική κλάση 8464 (ή στην κλάση 8486 από την 1η Ιανουαρίου 2007)– τα οποία εισάγονται χωριστά από την εν λόγω μηχανή, έχουν τη μορφή δίσκων διάτρητων στο κέντρο τους, απαρτίζονται από μία σκληρή στρώση πολυουρεθάνης, μία στρώση αφρού πολυουρεθάνης, μία στρώση κόλλας και μία προστατευτική μεμβράνη από πλαστικό, και τα οποία δεν φέρουν κανένα στοιχείο από μέταλλο ούτε λειαντική καθαριστική ουσία και χρησιμοποιούνται για το στίλβωμα των «wafers» σε συνδυασμό με λειαντικό υγρό καθαρισμού, πρέπει δε να αντικαθίστανται με συχνότητα καθοριζόμενη από τον ρυθμό φθοράς τους, υπάγονται στη δασμολογική κλάση 39199010, ως πλαστικά επίπεδα αυτοκόλλητα υλικά, εκτός αυτών που έχουν τετραγωνικό ή ορθογώνιο σχήμα.
   
      (1)  ΕΕ C 269 της 10.9.2011.